CELEX: 62009TN0516
Language: et
Date: 2009-12-21 00:00:00
Title: Kohtuasi T-516/09 P: 21. detsembril 2009 Luigi Marcuccio esitatud apellatsioonkaebus Avaliku Teenistuse Kohtu 7. oktoobri 2009 . aasta määruse peale kohtuasjas F-122/07: Marcuccio vs. komisjon

27.2.2010   
            
            
               ET
            
            
               Euroopa Liidu Teataja
            
            
               C 51/40
            
         21. detsembril 2009 Luigi Marcuccio esitatud apellatsioonkaebus Avaliku Teenistuse Kohtu 7. oktoobri 2009. aasta määruse peale kohtuasjas F-122/07: Marcuccio vs. komisjon
   (Kohtuasi T-516/09 P)
   2010/C 51/75
   Kohtumenetluse keel: itaalia
   
      Pooled
   
   
      Apellant: Luigi Marcuccio (Tricase, Itaalia) (esindaja: advokaat G. Cipressa)
   
      Teine menetluspool: Euroopa Komisjon
   
      Apellandi nõuded
   
   
               —
            
            
               Igal juhul: tühistada vaidlustatud kohtumäärus täies ulatuses ja eranditeta;
            
         
               —
            
            
               tuvastada, et esimeses kohtuastmes esitatud hagi, millega seoses anti vaidlustatud kohtumäärus, on igal juhul täies ulatuses ja eranditeta vastuvõetav.
            
         
               —
            
            
               Esimese võimalusena: rahuldada täies ulatuses ja eranditeta kõik esimeses kohtuastmes esitatud hagis sisaldunud nõuded;
            
         
               —
            
            
               mõista teiselt menetluspoolelt apellandi kasuks välja kõigis kohtuastmetes seoses käesoleva kohtuasjaga apellandile tekkinud ja tekkivad kohtukulud.
            
         
               —
            
            
               Teise võimalusena: saata käesolev kohtuasi tagasi Avaliku Teenistuse Kohtule uueks arutamiseks teises kohtukoosseisus.
            
         
      Väited ja peamised argumendid
   
   Käesolev apellatsioonkaebus on esitatud Avaliku Teenistuse Kohtu 7. oktoobri 2009. aasta määruse peale kohtuasjas F-122/07. Nimetatud määrusega jäeti osalise ilmselge vastuvõetamatuse ja osalise ilmselge põhjendamatuse tõttu rahuldamata hagi, milles paluti esimese võimalusena tühistada otsus, millega kostja jättis rahuldamata hageja taotluse viia läbi uurimine seoses aastatel 2001 ja 2003 aset leidnud teatud sündmustega, ning mõista komisjonilt välja kahju, mis sellega oli väidetavalt tekkinud.
   Apellant väidab oma nõuete põhjendamiseks, et vaidlustatud kohtumäärusega on fakte moonutatud ja vääralt tõlgendatud ning aktide põhjendamise kohustust ebaõigesti tõlgendatud ja kohaldatud.